title: Provedbena uredba Komisije (EU) 2021/733 оd 5. svibnja 2021. o izmjeni Provedbene uredbe (EU) br. 887/2011 i Provedbene uredbe (EU) 2017/961 u pogledu naziva nositelja odobrenja bakterije Enterococcus faecium CECT 4515 kao dodatka hrani za životinje i o izmjeni Provedbene uredbe (EU) 2020/1395 u pogledu naziva nositelja odobrenja bakterije Bacillus amyloliquefaciens CECT 5940 kao dodatka hrani za životinje (Tekst značajan za EGP)

text:
                  6.5.2021

                  HR

                  Službeni list Europske unije

                  L 158/11

         PROVEDBENA UREDBA KOMISIJE (EU) 2021/733
         оd 5. svibnja 2021.
         o izmjeni Provedbene uredbe (EU) br. 887/2011 i Provedbene uredbe (EU) 2017/961 u pogledu naziva nositelja odobrenja bakterije Enterococcus faecium CECT 4515 kao dodatka hrani za životinje i o izmjeni Provedbene uredbe (EU) 2020/1395 u pogledu naziva nositelja odobrenja bakterije Bacillus amyloliquefaciens CECT 5940 kao dodatka hrani za životinje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 13. stavkom 3. Uredbe (EZ) br. 1831/2003 društvo Evonik Nutrition & Care GmbH podnijelo je zahtjev za promjenu naziva nositelja odobrenja iz Provedbene uredbe Komisije (EU) br. 887/2011 (2), Provedbene uredbe Komisije (EU) 2017/961 (3) i Provedbene uredbe Komisije (EU) 2020/1395 (4).

                     (3)

                     Podnositelj zahtjeva navodi da je društvo Evonik Nutrition & Care GmbH promijenilo naziv u Evonik Operations GmbH. Uz zahtjev su priloženi relevantni popratni podaci.

                     (4)

                     Predložena izmjena uvjetâ odobrenja isključivo je administrativne prirode i ne podrazumijeva novu procjenu predmetnog dodatka. Europska agencija za sigurnost hrane obaviještena je o zahtjevu.

                     (5)

                     Kako bi se podnositelju zahtjeva omogućilo korištenje prava stavljanja na tržište pod nazivom Evonik Operations GmbH, potrebno je izmijeniti uvjete odobrenja.

                     (6)

                     Provedbenu uredbu (EU) br. 887/2011, Provedbenu uredbu (EU) 2017/961 i Provedbenu uredbu (EU) 2020/1395 trebalo bi stoga na odgovarajući način izmijeniti.

                     (7)

                     Budući da ne postoje sigurnosni razlozi zbog kojih bi izmjene Provedbene uredbe (EU) br. 887/2011, Provedbene uredbe (EU) 2017/961 i Provedbene uredbe (EU) 2020/1395 predviđene ovom Uredbom bilo potrebno odmah primjenjivati, primjereno je osigurati prijelazno razdoblje tijekom kojeg se mogu potrošiti postojeće zalihe.

                     (8)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjene Provedbene uredbe (EU) br. 887/2011
            Provedbena uredba (EU) br. 887/2011 mijenja se kako slijedi:

                        (1)

                        u naslovu, riječi „nositelj odobrenja Evonik Nutrition & Care GmbH” zamjenjuju se riječima „nositelj odobrenja Evonik Operations GmbH”;

                        (2)

                        u drugom stupcu Priloga, „Naziv nositelja odobrenja”, riječi „Evonik Nutrition & Care GmbH” zamjenjuju se riječima „Evonik Operations GmbH”.

            Članak 2.
            Izmjene Provedbene uredbe (EU) 2017/961
            Provedbena uredba (EU) 2017/961 mijenja se kako slijedi:

                        (1)

                        u naslovu, riječi „nositelj odobrenja Evonik Nutrition & Care GmbH” zamjenjuju se riječima „nositelj odobrenja Evonik Operations GmbH”;

                        (2)

                        u drugom stupcu Priloga, „Naziv nositelja odobrenja”, riječi „Evonik Nutrition & Care GmbH” zamjenjuju se riječima „Evonik Operations GmbH”.

            Članak 3.
            Izmjene Provedbene uredbe (EU) 2020/1395
            Provedbena uredba (EU) 2020/1395 mijenja se kako slijedi:

                        (1)

                        u naslovu, riječi „nositelj odobrenja Evonik Nutrition & Care GmbH” zamjenjuju se riječima „nositelj odobrenja Evonik Operations GmbH”;

                        (2)

                        u drugom stupcu Priloga, „Naziv nositelja odobrenja”, riječi „Evonik Nutrition & Care GmbH” zamjenjuju se riječima „Evonik Operations GmbH”.

            Članak 4.
            Prijelazne mjere
            Postojeće zalihe predmetnih dodataka koje su u skladu s odredbama koje se primjenjuju prije datuma stupanja na snagu ove Uredbe mogu se nastaviti stavljati na tržište i upotrebljavati do njihova isteka.

            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. svibnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Provedbena uredba Komisije (EU) br. 887/2011 od 5. rujna 2011. o odobrenju pripravka Enterococcus faecium CECT 4515 kao dodatka hrani za tovne piliće (nositelj odobrenja Norel SA) (SL L 229, 6.9.2011., str. 7.).

            (3)  Provedbena uredba Komisije (EU) 2017/961 оd 7. lipnja 2017. o odobrenju pripravka od Enterococcus faecium CECT 4515 kao dodatka hrani za odbijenu prasad i za novu uporabu u vodi za piće za odbijenu prasad i tovne piliće te o izmjeni Uredbe (EZ) br. 2036/2005 i Uredbe (EU) br. 887/2011 (nositelj odobrenja Evonik Nutrition & Care GmbH) (SL L 145, 8.6.2017., str. 7.).

            (4)  Provedbena uredba Komisije (EU) 2020/1395 оd 5. listopada 2020. o produljenju odobrenja Bacillus amyloliquefaciens CECT 5940 kao dodatka hrani za piliće za tov, njegovu odobrenju za piliće uzgajane za nesenje i o stavljanju izvan snage Uredbe (EZ) br. 1292/2008 (nositelj odobrenja Evonik Nutrition & Care GmbH) (SL L 324, 6.10.2020., str. 3.).


title: Provedbena uredba Komisije (EU) 2021/734 оd 5. svibnja 2021. o izmjeni Provedbene uredbe Komisije (EU) 2021/521 o posebnim aranžmanima za mehanizam uvođenja obveze predočenja odobrenja u slučaju izvoza određenih proizvoda

text:
                  6.5.2021

                  HR

                  Službeni list Europske unije

                  L 158/13

         PROVEDBENA UREDBA KOMISIJE (EU) 2021/734
         оd 5. svibnja 2021.
         o izmjeni Provedbene uredbe Komisije (EU) 2021/521 o posebnim aranžmanima za mehanizam uvođenja obveze predočenja odobrenja u slučaju izvoza određenih proizvoda
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/479 Europskog parlamenta i Vijeća od 11. ožujka 2015. o zajedničkim pravilima za izvoz (1), a posebno njezin članak 6.,
         budući da:

                     (1)

                     Komisija je 30. siječnja 2021. donijela Provedbenu uredbu (EU) 2021/111 (2), kojom se izvoz cjepiva protiv bolesti COVID-19 i aktivnih tvari, uključujući banke matičnih stanica i banke radnih stanica koje se koriste za proizvodnju takvih cjepiva, uvjetuje predočenjem odobrenja za izvoz u skladu s člankom 5. Uredbe (EU) 2015/479. Po isteku razdoblja od šest tjedana od datuma stupanja na snagu tih mjera, Komisija je donijela Provedbenu uredbu (EU) 2021/442 (3), kojom se uvodi obveza predočenja odobrenja za izvoz tih proizvoda za razdoblje do 30. lipnja 2021., u skladu s člankom 6. Uredbe (EU) 2015/479.

                     (2)

                     Komisija je 24. ožujka 2021. donijela Provedbenu uredbu (EU) 2021/521 (4), kojom se, kao dodatni čimbenik koji treba uzeti u obzir pri razmatranju izdavanja odobrenja za izvoz, uvodi potreba da se razmotri ugrožava li to odobrenje sigurnost opskrbe u Uniji robom obuhvaćenom Provedbenom uredbom (EU) 2021/442. Uz to je tom Uredbom privremeno suspendirano izuzeće određenih zemalja odredišta iz područja primjene Provedbene uredbe (EU) 2021/442.

                     (3)

                     Provedbena uredba (EU) 2021/521 donesena je na temelju članka 5. Uredbe (EU) 2015/479 i primjenjuje se najviše šest tjedana.

                     (4)

                     Unatoč ubrzanju cijepljenja diljem Unije pandemija je i dalje teška, a uvjeti opisani u uvodnim izjavama Provedbene uredbe (EU) 2021/521 i dalje su prisutni.

                     (5)

                     Posebni aranžmani uvedeni Provedbenom uredbom (EU) 2021/521 trebali bi se stoga nastaviti primjenjivati do 30. lipnja 2021.

                     (6)

                     Island, Lihtenštajn i Norveška (države EFTA-e koje su članice EGP-a) sudjeluju na unutarnjem tržištu Unije u skladu sa Sporazumom o Europskom gospodarskom prostoru. Većina izvoza u države EFTA-e koje su članice EGP-a sastoji se od cjepiva koje država članica nabavlja na temelju Unijina ugovora o predviđenoj kupoprodaji i koje se preprodaje tim zemljama. Prema informacijama prikupljenima primjenom Uredbe (EU) 2021/521, nema naznaka da se izvoz preko država EFTA-e koje su članice EGP-a usmjerava u druge zemlje koje nisu izuzete iz mehanizma odobrenja za izvoz na temelju članka 1. stavka 9. Provedbene uredbe (EU) 2021/442. Stoga nije potrebno nastaviti suspenziju izuzeća od tog mehanizma u odnosu na izvoz u države EFTA-e koje su članice EGP-a.

                     (7)

                     Provedbenu uredbu (EU) 2021/521 trebalo bi stoga na odgovarajući način izmijeniti, a izmjenu odmah primjenjivati.

                     (8)

                     Mjere predviđene ovom Uredbom u skladu su s mišljenjem odbora osnovanog člankom 3. stavkom 1. Uredbe (EU) 2015/479,

               DONIJELA JE OVU UREDBU:

            Članak 1.
            Provedbena uredba (EU) 2021/521 mijenja se kako slijedi:

                        1.

                        U članku 1. drugi stavak zamjenjuje se sljedećim:
                        „Međutim, suspenzija se ne primjenjuje na sljedeće zemlje i područja:

                                    —

                                    Andora,

                                    —

                                    Farski Otoci,

                                    —

                                    Island,

                                    —

                                    Lihtenštajn,

                                    —

                                    Norveška,

                                    —

                                    San Marino,

                                    —

                                    Vatikanski Grad,

                                    —

                                    prekomorske zemlje i područja navedeni u Prilogu II. Ugovoru o funkcioniranju Europske unije,

                                    —

                                    Büsingen,

                                    —

                                    Helgoland,

                                    —

                                    Livigno,

                                    —

                                    Ceuta i Melilla.”

                        2.

                        U članku 3. drugi stavak zamjenjuje se sljedećim:
                        „Primjenjuje se do 30. lipnja 2021.”

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. svibnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 83, 27.3.2015., str. 34.

            (2)  Provedbena uredba Komisije (EU) 2021/111 оd 29. siječnja 2021. o uvođenju obveze predočenja odobrenja u slučaju izvoza određenih proizvoda (SL L 31 I, 30.1.2021., str. 1.).

            (3)  Provedbena uredba Komisije (EU) 2021/442 оd 11. ožujka 2021. o uvođenju obveze predočenja odobrenja u slučaju izvoza određenih proizvoda (SL L 85, 12.3.2021., str. 190.).

            (4)  Provedbena uredba Komisije (EU) 2021/521 оd 24. ožujka 2021. o posebnim aranžmanima za mehanizam uvođenja obveze predočenja odobrenja u slučaju izvoza određenih proizvoda (SL L 104, 25.3.2021., str. 52.).


title: Provedbena uredba Vijeća (EU) 2021/743 od 6. svibnja 2021. o provedbi Uredbe (EU) br. 36/2012 o mjerama ograničavanja s obzirom na stanje u Siriji

text:
                  7.5.2021

                  HR

                  Službeni list Europske unije

                  L 160/1

         PROVEDBENA UREDBA VIJEĆA (EU) 2021/743
         od 6. svibnja 2021.
         o provedbi Uredbe (EU) br. 36/2012 o mjerama ograničavanja s obzirom na stanje u Siriji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. siječnja 2012. donijelo Uredbu (EU) br. 36/2012.

                     (2)

                     Podatke koji se odnose na jednu osobu s popisa fizičkih i pravnih osoba, subjekata ili tijela koji podliježu mjerama ograničavanja naveden u Prilogu II. Uredbi (EU) br. 36/2012 trebalo bi ažurirati.

                     (3)

                     Uredbu (EU) br. 36/2012 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. svibnja 2021.

                  Za Vijeće

                  Predsjednik

               J. BORRELL FONTELLES

            (1)  SL L 16, 19.1.2012., str. 1.

            PRILOG
            U odjeljku A. („Osobe”) Priloga II. Uredbi (EU) br. 36/2012, unos 36. zamjenjuje se sljedećim:

                           Ime i prezime

                           Podaci o identitetu

                           Razlozi

                           Datum uvrštavanja na popis

                           „36.

                           Nizar Al-Assad (također poznat kao al-Asad, Assad, Asad, Assaad, Asaad, Al-Assaad)
                           ( اسعد, الاسعد,الاسد;نزار)

                           Datum rođenja: 2.3.1948. ili 23.3.1948. ili ožujak 1948.;
                           Državljanstva: sirijsko, libanonsko i kanadsko;
                           Sirijska putovnica br. 011090258;
                           Libanonska putovnica br. RL0003434;
                           Kanadska putovnica br. AG629220;
                           Spol: muški

                           Vodeći sirijski poslovni čovjek usko povezan s režimom. Povezan s obiteljima Assad i Makhlouf.
                           U tom svojstvu sudjeluje u sirijskom režimu, ostvaruje koristi od njega i na druge ga načine podupire.
                           Vodeći ulagatelj u naftnu industriju, osnivač i direktor društva Lead Contracting & Trading Ltd.

                           23.8.2011.”